|  |
| --- |
| **Частична предварителна оценка на въздействието** |
| **Институция:**Министерство на земеделието  | **Нормативен акт:**Проект на Постановление на Министерския съвет за приемане на Наредба за изискванията към преработените храни на зърнена основа и към детските храни, предназначени за кърмачета и малки деца  |
|  |  |
| **Лице за контакт:** | **Телефон и електронна поща:** |
| 1. д-р Димитър Димитров – държавен експерт в отдел „Безопасност на храните“, дирекция „Политики по агрохранителната верига“; | телефон за връзка: 02 98511 305,електронна поща:DPDimitrov@mzh.government.bg  |
| 2. д-р Славка Александрова – главен експерт в отдел „Здравеопазване на животните и здраве на растенията“, дирекция „Политики по агрохранителната верига“ | телефон за връзка: 02 98511 305,електронна поща:SIAleksandrova@mzh.government.bg |
| **1. Проблем/проблеми за решаване:** **Проблем 1 „Необходимост от нова Наредба за изискванията към преработените храни на зърнена основа и към детските храни, предназначени за кърмачета и малки деца“.***1.1 Кратко опишете проблема/проблемите и причините за неговото/тяхното възникване. По възможност посочете числови стойности.*В „Държавен вестник“ бр. 52 от 2020 г. е обнародван нов Закон за храните. Законът влезе в сила от деня на обнародването му. Съгласно § 8, ал. 1 от преходните и заключителни разпоредби на Закона за храните, подзаконовите нормативни актове по прилагането му се приемат, съответно издават, в 6-месечен срок от неговото влизане в сила, а съгласно ал. 3, до приемането, съответно издаването на актовете по ал. 1, се прилагат подзаконовите нормативни актове по прилагането на отменения Закон за храните, доколкото не противоречат на този закон.Сега действащата Наредба за изискванията към храните на зърнена основа и към детските храни, предназначени за кърмачета и малки деца, приета с Постановление № 66 на Министерския съвет от 2003 г. (обн., ДВ, бр. 27 от 2003 г., изм., бр. 55 от 2004 г. и бр. 17 от 2018 г.), е издадена на основание чл. 4 от отменения Закон за храните. Формулировката на чл. 5 от Закона за храните изрично предвижда възможност с наредби на Министерския съвет да бъдат определени специфични изисквания към групи и подгрупи храни или определена храна от групи или подгрупи храни, тяхното производство, преработка и/или дистрибуция.Съгласно чл. 1 от проекта на наредбата, се определят изискванията към състава, характеристиките и етикетирането на преработените храни на зърнена основа и на детските храни, предназначени да задоволят специфичните хранителни потребности на кърмачета и малки деца в добро здраве, наричани „храни за деца“.Посочените храни са предназначени за консумация от кърмачетата в периода на отбиване от кърмене и от малки деца като допълнение към основната диета и/или за постепенната им адаптация към обичайната храна на възрастните хора. Когато в резултат на нова информация или преоценка на съществуващата се установи, че дадена храна, съответстваща на изискванията на наредбата, създава опасност за здравето на потребителите, се спира от продажба и се изтегля от пазара.Нормативните изисквания към преработените храни на зърнена основа и към детските храни, предназначени за кърмачета и малки деца са регламентирани в националното и европейското право със самостоятелен нормативен акт, поради техния специфичен характер. В тази връзка е необходимо да бъде приета с постановление на Министерския съвет нова наредба, на основание чл. 5 от действащия Закон за храните, за изискванията към преработените храни на зърнена основа и към детските храни, предназначени за кърмачета и малки деца.Действащата Наредба за изискванията към храните на зърнена основа и към детските храни, предназначени за кърмачета и малки деца следва да бъде отменена при приемането на настоящата наредба. С проекта на наредба се запазва транспонирането в националното законодателство на изискванията на Директива 2006/125/ЕО на Комисията от 5 декември 2006 година относно преработени храни на зърнена основа и детски храни за кърмачета и малки деца. Проектът на наредба следва структурата, съдържанието и обхвата на съществуващата Наредба. Разпоредбите в проекта на наредба са прецизирани и са съобразени с настъпилите промени в пряко приложимото законодателство на Европейския съюз по отношение преработените храни на зърнена основа и детските храни, предназначени за кърмачета и малки деца (Регламент (ЕС) № 609/2013), както и в националното законодателство, и по-специално Закона за храните и Закона за управление на агрохранителната верига.*1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.*1.3. Посочете защо действащата нормативна рамка не позволява решаване на проблема/проблемите.*Приет е нов Закон за храните и е променена законовата делегация за приемане на наредбата.*1.4. Посочете задължителните действия, произтичащи от нормативни актове от по-висока степен или актове от правото на ЕС.*Необходимо е в националната нормативна уредба да се запази транспонирането на изискванията на Директива 2006/125/ЕО на Комисията от 5 декември 2006 година относно преработени храни на зърнена основа и детски храни за кърмачета и малки деца.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Последваща оценка на въздействие не е извършвана, както и анализи за изпълнението на политиката. |
| **2. Цели:****Цел 1** „Определяне на изискванията към състава, характеристиките и етикетирането на преработени храни на зърнена основа и детски храни, предназначени за кърмачета и малки деца.“**Цел 2** „Прецизиране и съобразяване на разпоредбите с настъпилите промени в правото на Европейския съюз, както и в националното законодателство, и по-специално Закона за храните и Закона за управление на агрохранителната верига“.**Цел 3** „Гарантиране висока степен на защита на здравето и правата на потребителите на територията на Република България, чрез регламентиране на критериите относно състава, наименованието както и информацията, свързана с преработените храни на зърнена основа и детските храни, предназначени за кърмачета и малки деца, която се отбелязва върху опаковката на продуктите“.**Цел 4** „Улесняване на свободното движение на преработени храни на зърнена основа и детски храни предназначени за кърмачета и малки деца и осигуряване на лесен достъп до висококачествени продукти.“ Принципът на свободното движение на стоки е ключов елемент при създаването на отворен вътрешен пазар в ЕС. Единният европейски пазар помага на предприятията в ЕС като цяло, да изградят стабилна платформа в открита, разнообразна и конкурентна среда.**Цел 5** „Ограничаване на възможностите за системни нарушения и повишаване на ефективността на контрола“. |
| **3. Заинтересовани страни:** 1. Министерство на земеделието;2. Българска агенция по безопасност на храните;3. Бизнес оператори, които произвеждат или преработват храни;4. Бизнес оператори, които извършват дистрибуция на храните за деца, в т.ч. преработени храни на зърнена основа и детски храни;5. Потребители на храни. |
| **4. Варианти на действие. Анализ на въздействията:** |
| **4.1. По проблем 1:** |
| **Вариант 1 „Без действие“:****Описание:**Не се приема нова Наредба за изискванията към преработените храни на зърнена основа и към детските храни, предназначени за кърмачета и малки деца.При този вариант няма да се постигне актуализиране и съответствие на подзаконовата нормативна уредба с настъпилите промени в пряко приложимото законодателство на Европейския съюз по отношение преработените храни на зърнена основа и детските храни, предназначени за кърмачета и малки деца (Регламент (ЕС) № 609/2013), както и в националното законодателство, и по-специално Закона за храните и Закона за управление на агрохранителната верига. Националната нормативна уредба няма да бъде хармонизирана с правото на ЕС, тъй като съществуващата наредба е издадена на основание разпоредба на отменения Закон за храните. На практика това означава, че тази наредба към момента е с отпаднало правно основание. Съгласно § 8, ал. 3 от ПЗР на настоящия ЗХ, до приемането, съответно издаването на актовете по ал. 1 се прилагат подзаконовите нормативни актове по прилагането на отменения Закон за храните, доколкото не противоречат на този закон.**Положителни (икономически/социални/екологични) въздействия:**Няма положителни въздействия.**Отрицателни (икономически/социални/екологични) въздействия:****1. По отношение на органите, осъществяващи официален контрол:**Липса на актуални изисквания по отношение на състава, характеристиките и етикетирането на преработените храни на зърнена основа и детските храни, предназначени за кърмачета и малки деца.Трудности при извършване на ефективен контрол и проследяване на предлагането на пазара на този вид храни.**2. По отношение на бизнес оператори производители, преработватели и/или вносители и бизнес оператори, извършващи дистрибуция на преработени храни на зърнена основа и детски храни** **предназначени за кърмачета и малки деца:**Неправилното етикетиране и използване на продуктите, регламентирани в нормативния акт, ще затрудни бизнес операторите, по отношение на производството на такива храни и обезпечаването на високо ниво на защита на потребителите.Ще се затрудни свободното движение на храните за деца, в т.ч. преработени храни на зърнена основа и детски храни предназначени за кърмачета и малки деца и осигуряването на лесен достъп до висококачествени продукти.**3. По отношение на потребителите:**Няма да бъде осигурено изпълнението на общата цел, а именно гарантиране на висока степен на защита на здравето на потребителите на територията на Република България. Предлагането на пазара на храни, криещи риск за здравето на потребителите.**Специфични въздействия:****Въздействия върху малките и средните предприятия:**Съвпадат с въздействията по отношение на бизнес операторите.**Административна тежест:**Няма ефект.**Вариант 2 „Приемане на проект на ПМС за приемане на Наредба за изискванията към преработените храни на зърнена основа и към детските храни, предназначени за кърмачета и малки деца“.****Описание:**Министерският съвет приема нова Наредба за изискванията към преработените храни на зърнена основа и към детските храни, предназначени за кърмачета и малки деца.С проекта на наредба се запазва транспонирането в националното законодателство на Директива 2006/125/ЕО на Комисията от 5 декември 2006 година относно преработени храни на зърнена основа и детски храни за кърмачета и малки деца. С проекта се цели определяне на изискванията относно състава, наименованието както и информацията, свързана с храните за деца, в т.ч. преработени храни на зърнена основа и детски храни, предназначени за кърмачета и малки деца. Съгласно проекта, храните за деца са предназначени за консумация от кърмачетата в периода на отбиване от кърмене и от малки деца като допълнение към основната диета и/или за постепенната им адаптация към обичайната храна на възрастните хора.Храните за деца трябва да се произвеждат от хранителни съставки, за които общоприети научни данни са доказали, че са подходящи за задоволяване на специфичните хранителни потребности на кърмачета и малки деца.Актуализирани и прецизирани са изискванията към състава на преработените храни на зърнена основа и на детските храни, различни от храните на зърнена основа по отношение съдържанието на въглехидрати, белтъчини, мазнини, максимално допустимите количества на витамини, минерали и микроелементи и референтните стойности при обявяване на хранителна информация при етикетирането на храните за деца. Храните за деца не трябва да съдържат вещества в количества, които биха могли да увредят здравето на кърмачетата и малките деца. Количеството на пестицидни остатъци в храните за деца не трябва да надвишава 0,01 mg/kg готова за директна консумация или приготвена по указанията на производителя храна.Не се допуска използването на конкретно определени пестициди, при селскостопански продукти, предназначени за производство на храни за деца.Когато в резултат на нова информация или преоценка на съществуващата се установи, че дадена храна, съответстваща на изискванията на наредбата, създава опасност за здравето на потребителите, се спира от продажба и се изтегля от пазара.С проекта на наредба също така се отстраняват и коригират редица терминологични и технически несъответствия в съществуващата Наредба за изискванията към храните на зърнена основа и към детските храни, предназначени за кърмачета и малки деца, приета с Постановление № 66 на Министерския съвет от 2003 г. (обн., ДВ, бр. 27 от 2003 г., изм., бр. 55 от 2004 г. и бр. 17 от 2018 г.).При етикетирането на храните за деца се спазват изискванията на Регламент (ЕС) № 1169/2011 на Европейския парламент и на Съвета от 25 октомври 2011 година за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (OB, L 304 от 22 ноември 2011 г.) и на Наредбата за предоставянето на информация на потребителите за храните, приета с Постановление № 97 на Министерския съвет от 2021 г. (обн., ДВ, бр. 25 от 2021 г.), както и заложените в наредбата специфични изисквания.**Положителни (икономически/социални/екологични) въздействия:****1. По отношение на органите, осъществяващи официален контрол:** Регламентирането на изискванията по отношение на състава, характеристиките и етикетирането ще допринесе за повишаване ефективността на извършвания официален контрол и проследимостта при предлагането на пазара на този вид храни. Осъществяване на по-ефективен контрол срещу подвеждащи практики за заблуда на потребителя.Опазване на общественото здраве на територията на Република България.Осигуряване на пълно и правилно въвеждане на разпоредбите на Директива 2006/125/ЕО на, както и правилно прилагане на Регламент 609/2013. **2. По отношение на бизнес оператори производители, преработватели и/или вносители и бизнес оператори, извършващи дистрибуция на преработени храни на зърнена основа и детски храни, предназначени за кърмачета и малки деца:**Актуализиране и прецизиране на изисквания към състава, съдържанието на основните хранителни вещества и референтните стойности при обявяване на хранителна информация при етикетирането на храните за деца.Опазване на общественото здраве на територията на Република България.Определянето на изискванията към състава, наименованието, както и информацията, свързана с храните за деца, включващи преработените храни на зърнена основа и на детските храни, предназначени за кърмачета и малки деца, която се отбелязва върху опаковката на продуктите, ще гарантират свободното придвижване на продуктите от една част на Съюза към друга по същия начин, по който това става в границите на отделните държави, в съответствие с чл. 114 от Договора за функциониране на Европейския съюз, който предвижда приемането на мерки за сближаване на законовите, подзаконовите или административните разпоредби на държавите-членки, които имат за цел създаването или функционирането на вътрешния пазар.Улесняването на свободното движение на този вид храни, както и осигуряването на лесен достъп до висококачествени продукти е ключов елемент при създаването на отворен вътрешен пазар. Единният европейски пазар помага на предприятията в ЕС като цяло, да изградят стабилна платформа в открита, разнообразна и конкурентна среда. Посоченото ще способства за увеличаване на производството и предлагането на безопасни храни и за обезпечаване на високо ниво на защита на потребителите.Това ще доведе до по-устойчиво производство и потребление.**3. По отношение на потребителите:**Гарантиране висока степен на защита на здравето и правата на потребителите на територията на Република България. С приемането на наредбата ще се подобрят възможностите за контрол върху безопасността и качеството на предлаганите на пазара храни. При ефективното й прилагане може да се очаква по-надежден контрол и увеличаване на дела на качествените и безопасни продукти, предлагани на пазара. Това от своя страна ще окаже положително влияние върху опазването на общественото здраве.**Отрицателни (икономически/социални/екологични) въздействия:**Не се очакват отрицателни въздействия.**Специфични въздействия:****Въздействия върху малките и средните предприятия:**Съвпадат с въздействията по отношение на бизнес операторите.**Административна тежест:**Няма ефект. |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.**5.1. По проблем 1:**

|  |  |  |
| --- | --- | --- |
|  | **Вариант 1** **„Без действие“** | **Вариант 2** |
| ***Ефективност*** | Цел 1 | Ниска | Висока  |
| Цел 2 | Ниска  | Висока  |
| Цел 3 | Средна | Висока  |
| Цел 4 | Ниска  | Висока  |
| Цел 5 | Ниска | Висока |
| ***Ефикасност*** | Цел 1 | Средна | Висока  |
| Цел 2 | Ниска | Висока  |
| Цел 3 | Ниска | Висока  |
| Цел 4 | Средна | Висока  |
| Цел 5 | Средна | Висока |
| ***Съгласуваност*** | Цел 1 | Ниска | Висока  |
| Цел 2 | Средна  | Висока  |
| Цел 3 | Средна  | Висока  |
| Цел 4 | Средна  | Висока  |
| Цел 5 | Средна | Висока |

 |
| **6. Избор на препоръчителен вариант:****По проблем 1: Вариант 2 „Приемане на проект на ПМС за приемане на Наредба за изискванията към преработените храни на зърнена основа и към детските храни, предназначени за кърмачета и малки деца“** |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен,* регистрационен*; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*Не се създава нов регулаторен режим.*1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът на наредба не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество (ОВ, бр. L 241, 17.9.2015 г.).*1.6. В случай че се изменят регулаторни режими или административни услуги, посочете промяната.*Не се изменят регулаторни режими или административни услуги. |
| **6.3. Създават ли се нови регистри от прилагането на препоръчителния вариант (включително по отделните проблеми)?** |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** |
| **6.5. Потенциални рискове от прилагането на препоръчителния вариант (включително по отделните проблеми):**Не са идентифицирани |
| **7. Консултации:**Проектът на Постановление на Министерския съвет за приемане на Наредба за изискванията към преработените храни на зърнена основа и към детските храни, предназначени за кърмачета и малки деца ще бъде публикуван на интернет страницата на Министерство на земеделието и на Портала за обществени консултации за срок от 30 дни. |
| **8. Приемането на нормативния акт произтича ли от правото на Европейския съюз?**С проекта на акт се запазва транспонирането в националното законодателство на разпоредбите на Директива 2006/125/ЕО на Комисията от 5 декември 2006 година относно преработени храни на зърнена основа и детски храни за кърмачета и малки деца.С наредбата се осигурява и прилагането на Регламент (ЕС) № 609/2013.Оценка на въздействието на ниво ЕС на цитирания нормативен акт е била изготвена към момента на приемането му.  |
| **9. Изисква ли се извършване на цялостна предварителна оценка на въздействието поради очаквани значителни последици?** |
| **10. Приложения:****Не.** |
| **11. Информационни източници:**Закон за храните;Закон за управление на агрохранителната верига; Директива 2006/125/ЕО.  |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Име и длъжност: д-р Милена Трендафилова, двм****Директор на дирекция „Политики по агрохранителната верига“****Дата: 12.04.2022 г.**  |